Kobina Tahir Hammond

**Kobina Tahir Hammond anɛ** Ghana pɔlitis nwɛɛd. O anɛ wadmaan n paas wadmaanib yir linɛ paas atan, anaasi, anu, ayuobʋ, ayɔpɔi, nɛ anii la ti Ghana Republic linɛ paas anaasi la ni n tis Adansi-Asokwa linɛ bɛ Gaana Ashanti Region sυυlυm la. O anɛ wabʋg Naadɔɔg la nid. Ba da dua o nɛ Burnya nyaaŋ nwaris anu la li dabisim pii nɛ yuobʋ yʋma tusir nɛ kɔbiswai nɛ piisyuobʋ la ni. 

## O vυm pinilυg nɛ o sakur yɛla
Ba da dua Hammond nɛ Burnya nyaaŋ nwarisa anu la li dabisim pii nɛ yuobʋ yʋma tusir nɛ kɔbiswai nɛ piisyuobʋ la ni. O yinɛ Asokwa tempʋʋg linɛ bɛ Ghana Kumasi sυυlυm la. Hammond pinli o sakuri n bɛ Adisadel College la ni. O da tɔlisi keŋ University of Ghana naae ka die digirii kasɛta gbaυŋ linɛ an Law nɛ Political Science la. O da die Digirɛɛ la nɛ yυma tusir nɛ kɔbiswai nɛ pisnii nɛ ayuobʋ la ni. O mɛ da keŋ Gray's Inn sakur la ni linɛ bɛ London UK la n zamis wada (Law) yɛla yυma tusir nɛ kɔbiswai nɛ piiswai nɛ yinne la ni.          

## Tυυma
Hammond da anɛ tυmtυm n bɛ Chancery Chambers linɛ bɛ London la.

## O pɔlitis Nwɛɛb
Hammond anɛ Wabυg Naadɔɔg la nid. Burnya nyaaŋ nwarig yinne la yυma tusa ayi nɛ yinne la ni ka o da lieb wadmaan vɔt kanɛ da maal yυma tusa ayi, Bυrnya nwarig la ni. O ziin kυk la zug hali nɔɔra nu. O anɛ wadmaan n tis Adansi-Asokwa sυυlυm la. O da anɛ wadmaan n paas wadmaanib yir linɛ paas atan, anaasi, anu, ayuobu nɛ ayɔpɔi, la ti Gaana Republic linɛ paas anaasi. Ka yυυma tusa yi nɛ piisi la vɔt la ni ka ba da lɛn vɔt ka o di yaas wadmaan yir linɛ paas anii la ni Gaana Republic linɛ paas anaasi la ni. Kobina da paas kpɛɛm banɛ gɔsid ligidi nam yɛla la ni ka mɛ da lɛm paas kpɛɛm banɛ gɔsid Mines and Energy la ni wadmaan yir linɛ da paas ayɔpɔi nɛ anaasi la ni Gaana Republic linɛ paas anaasi la.    

## Vɔt la da keŋ siem
Yυυma tusa la ni ka ba da vɔt ka Hammond di Adansi-Asokwa linɛ bɛ Gaana Ashanti Region sυυlυm wadmaanib kuk la. O da zienɛ Wabυg Naadɔɔg la zugu nyaa di. O sυυlυm la mɛ da paas sυυlυm nam bam piistan nɛ yinne banɛ an Wabυg dim ka da di yυυm kanna n yi sυυlυm nam bam piistan nɛ atan banɛ bɛ Ashanti Region la. Wabυg Naadɔɔg la da paam wadmaanib bɛdigu n gaad naadɔɔg banɛ da kpɛlim la ba da mɔri wadmaanib bam piiswai nɛ awai n yi wadmaanib kanl wυsa ni linɛ da an tusa yi la. O da paam Vɔt wυυ bam 10,306 n yi kanl la wυsa ni linɛ da an 19,407 la. Kɔbiga pυυginɛ o da mɔri 54.4%. Onɛ Theresa Mensah Maasim Tiig Naadɔɔg nid, Nana Yaw Frimpong anɛ an People's National Convention la nid, Kwame Amoh onɛ an Convention People's Party la nid, Peter Kofi Essilfie onɛ an National Reformed Party nɛ Prince Lawrence United Ghana Movement onɛ banɛ da nyaa ka o di ka basi ba, ba da mɔri 7,230, 1,001, 241, 92 nɛ 61 kɔbiga pυυginɛ ba paamnɛ 38.2%, 5.3%, 1.3%, 0.5% and 0.3% vɔt. Hammond da di Adansi-Asokwa linɛ bɛ Gaana  wadmaanib kυk la nɔɔra yi Ashanti Region sυυlυm la yυυma tusa yi nɛ anaasi vɔt kanɛ da maal la. O da zienɛ Wabυg Naadɔɔg la zugu nyaa di. . O sυυlυm la mɛ da paas sυυlυm nam bam piistan nɛ ayuobu banɛ an Wabυg dim ka da di yυυm kanna n yi sυυlυm bam piistan nɛ awai la ni ka Wabυg Naadɔɔg la da di n bɛ Ashanti Region sυυlυm la. Wabυg Naadɔɔg la da mɔri wadmaanib bam 128 n yi wadmaanib kanl wυsa line da an 230 la. O da paamɛ vɔt bam 15,176 n yi vɔt la kanl wυsa linɛ da 24,112. Kɔbiga pυυginɛ o da mɔri 62.9% vɔt Seidu S. Adams onɛ an Peoples' National Convention nidi da nyaand ka o di ka bas o.

Yυυma tusa yi nɛ anii ka o da zienɛ Wabυg Naadɔɔg la zugu nyaa di kυk la. O sυυlυm da paas Wabυg wadmaanid bam piistan nɛ anaasi n yi kanl la wυsa linɛ da an piistan nɛ awai n bɛ Ashanti Region sυυlυm la. Wabυg Naadɔɔg da mɔr wadmaanib bam kɔbiga nɛ awai n yi kanl la wυsa linɛ da an tusa yi nɛ piistan la. O da mɔr vɔt bam 13,659 n yi kanl la wυa linɛ da an 24,524 la, kɔbiga pυυginɛ o da mɔri 55.7% vɔt. Onɛ Alhaji Abdul-Lateef Madjoub onɛ da an. Maasim Tiig Naadɔɔg la nid nɛ Amoako Anaafi onɛ an Democratic Freedom Party nid la ka on nɛ ban da nyaa ka o di ka basi ba. Kɔbiga pυυgin ban da paam vɔt sia anɛ 37.59%, 5.43% and 1.28%.      

## O vυm bɛllim
Hammond anɛ mor. O anɛ Ahmadiya moom la nid. O mɔr pua.

## Gbanvɛɛnsa